عايزة اربط كلمة تضامن بكلمة تابوه
ازاي؟ ماشي
يمكن بكلمة تانية ممكن أألفها وهي كلمة اختيار
وكل ده له علاقة بالنسويتي
ووجهة نظر التجربة النسوية
بالذات في السياق بتاعنا المحافظ واللي صعب جدا
ازاي؟ ماشي هقول لك
حياة البنات معقدة جدا
والحياة الشخصية والاختيارات الشخصية فعلا
بنتصارع معاها طول الوقت
في الحياة الجنسية والتجارب الجنسية
من الأول بيقطعوا العلاقتنا كستات وكبنات بأجسامنا
ولما بنكبر
جسمي وجسمك بيبقوا تابوه
وحياتي الجنسية تابوه
البنات ما عندهمش الحق يكون لهم حياة جنسية
و دي مشكلة كبيرة في مجتمعاتنا العربية مجتمعاتنا المسلمة، أي حاجة
عشان، يمكن عشان أنا مهتمة بدراسات الجنسانية وبشتغل في المجال ده
جنسانية الستات حاجة كبيرة
مش بنحب نتكلم عنها، كمصريين أو كناس من الشرق الأوسط
أو حتى مش بنعترف بيها
حاجة غير معترف بيها
لو أنت ولد يمكن يكون عندك حياة جنسية فيها حرية أكتر من الست
بس للستات ما ينفعش
كتير من قاريبي
قرايبي متعلمين، كتير منهم ختنوا بناتهم
وقطع أجسام الستات من البداية
والموضوع أنه
لما... لما ست أو بنت
تختار تبقى حرة أو لما اختار يكون ليا حياتي
مثلا يعني
الخوف ده من تجربة حياة جنسية وتجربة حياة خاصة
وبتواجه كل... كل اللي في عقلي
وتصوره عن جسمي إيه وحقوقي إيه واحتياجاتي إيه
وإيه اللي حرام وإيه اللي مسموح
وإيه... كل الحاجات دي
لو أمي هتزعل مني ولا لأ
بس ده حقي
أن يكون عندي حياة جنسية خاصة
وبصراحة كل البنات بتفكر في الموضوع
بالذات لما ياخدوا أول خطواتهم عشان يبقى عندهم حياة مستقلة
الموضوع... لما يكون عندك تضامن دايرة تضامن سليمة وكويسة
محتاجين نحترم أختيارات بعضينا
أنه ما يكونش عندنا قائمة بالحاجات اللي تعمليها عشان تبقى ست حرة ولا لأ
لو أنتي ست حرة يبقى لازم يكون عندك حياة جنسية
لو ما عندكيش حياة جنسية تبقي مش حرة
مش حرة زي ما أنيتي عايزة أنتي مش نسوية زي ما أنتي عايزة
أنتي مش محاربة زي ما احنا عايزين
وده وحش جدا
يعني ده... يعني ده عشان كل واحد فينا عنده تجاربه
ومسار حياتها الخاص بيها وخلفيتها الخاصة بيها
ولازم نحترم بعضينا
لو فعلا عندنا دايرة تضامن ودعم قوية
لازم ما نحكمش
على اختيارات البنات التانية مهما كانت
لو أنتي متفتحة تماما أو أفكارك منغلقة
والموضوع موضوع أختيارات
و... و... لو أنا بنت ومش عايزة اعمل حاجة
ليها علاقة بتابوهات الحياة الجنسية
من حقي ما اعملهاش
و... عارفة
أنا بشوف أن ده نوع من الاضطهاد
لو شخص من دايرة الناس بتاعتي اللي الناس فيها عندها حرية أكتر مني
بيضطهدوني عشان مش عايزة اعمل حاجة دلوقتي يمكن اعملها بعدين
مش مهم، هو... هو
بتكلم في الموضوع ده عشان حياتنا الشخصية متصلة تماما بحياتنا العامة
يعني في النسوية، الشخصي هو السياسي
والشخصي هو العام
ومتصلين جدا
والحياة الخاصة والجنسية
متصلة جدا... بحياتنا بره كل ده
بس كده